stanford-oval/wikipedia huggingface dataset:
Jason Platt

| Jason Platt> Henkilötiedot |
| --- | --- |
Syntynyt: 29. huhtikuuta 1981 (ikä 43) San José, Yhdysvallat
Kansalaisuus:   Yhdysvallat
Jääkiekkoilija
Pelipaikka:  Puolustaja
Maila:  Left
Pituus:  185 cm
Paino:  95 kg
Seura
Seura:  Vaasan Sport
Sarja:  SM-Liiga
Pelaajaura
Pääsarjaura:  1998–
Aik. seurat:  Omaha Lancers (USHL) Providence College (NCAA) Toronto Roadrunners (AHL) Edmonton Roadrunners (AHL) Iowa Stars (AHL) Providence Bruins (AHL) Augusta Lynx (ECHL) Kotkan Titaanit (Mestis) Vaasan Sport (Mestis)
NHL-varaus:  8. kierros #247, 2000 Edmonton Oilers
Jason Platt (s. 29. huhtikuuta 1981 San José) on yhdysvaltalainen jääkiekkopuolustaja, joka pelasi kaudella 2009–2010 Vaasan Sportissa. Plattin aiempi seura oli Kotkan Titaanit. Hänellä oli 2010-luvun taitteessa NHL-varaus Edmonton Oilersiin.
Ura

Platt pelasi juniorina muun muassa USHL-liigan Omaha Lancersin riveissä. Juniouran jälkeen hän siirtyi Providencen yliopistojoukkueeseen. Neljän kauden jälkeen hän siirtyi NHL-joukkue Edmonton Oilersin AHL:n farmijoukkueeseen. Kausina 2006–2008 Platt pelasi ECHL:n Augusta Lynxissä, minkä jälkeen siirtyi pelaamaan Eurooppaan. Hänen uransa jatkui Suomessa Mestiksen Kotkan Titaaneissa, jossa hän pelasi kauden 2008–2009.
Pelityyli

Jatkoaika.comin mukaan Platt on nopea ja vahva luistelija. Hän pystyy antamaan nopean ja hyvän syötön hyökkääjälle joka vaihdossa ja taklaa myös hyvin. Plattilla on kiekollisessa pelissä parannettavaa ja laukaus tarvitsee lisää voimaa. Lisäksi hän pelaa paljon mailalla ja saattaa saada sen vuoksi jäähyjä.
Jaakko Oksanen

| Jaakko Oksanen> Henkilötiedot |
| --- | --- |
Syntynyt: 17. toukokuuta 1948 (ikä 76) Längelmäki
Kansalaisuus:   Suomi
Sotilashenkilö
Palvelusvuodet:  1971–2008
Komentajuudet:  Lapin sotilaslääni Helsingin sotilaslääni Etelä-Suomen sotilaslääni YK:n sotilastarkkailijaosaston UNTSOn komentaja (kesä-syyskuu 1995)
Sotilasarvo:  kenraalimajuri
Kunniamerkit:  SVR K Sotilasansiomitali
Ylennykset:  eversti 1999 prikaatikenraali 2002 kenraalimajuri 2006
Jaakko Taneli Oksanen (s. 17. toukokuuta 1948 Längelmäki) on suomalainen kenraalimajuri evp. Hän työskentelee suomalaisessa konfliktinratkaisujärjestö Crisis Management Initiativessa (CMI).
Henkilöhistoria

Oksanen syntyi autonkuljettaja Niilo Oksasen ja Terttu Heinon perheeseen. Hän avioitui 1974 terveydenhoitaja Riitta-Leena Suikin kanssa. Heillä on kolme lasta.
Oksanen valmistui ylioppilaaksi vuonna 1969, Kadettikoulusta vuonna 1974 ja suoritti Sotakorkeakoulun vuonna 1985. Tämän jälkeen hän toimi lukuisissa eri sotilastehtävissä, joista merkittävimpänä komentajuudet Lapin, Helsingin ja Etelä-Suomen sotilaslääneissä. Hän kävi sotilasuransa aikana poikkeuksellisen usein ulkomaankomennuksilla YK:n operaatioissa.
Oksanen aloitti Crisis Management Initiativessa työskentelyn jo sotilasuransa ohella. Elokuussa 2003 hän oli ensimmäistä kertaa mukana CMI:n operaatiossa, kun YK:n paikallinen päämaja pommitettiin Bagdadissa, Irakissa. Myöhemmin Oksanen oli keskeinen tekijä Acehin konfliktin rauhanneuvotteluissa ja toteutuman seurannassa Indonesiassa vuosina 2004-2012.
Jäätyään eläkkeelle Puolustusvoimien palveluksesta Oksanen siirtyi Elisan turvallisuushankkeiden johtajaksi vuonna 2008. Sen työn ohella hän aloitti työn Ulkoministeriössä vuonna 2012, vastuualueenaan niin kutsutun salaviestijärjestelmän käyttöönotto. Oksasen ja Kalevi Halosen palkkauksista aloitettiin myöhemmin esitutkinta virkavelvollisuuden rikkomisesta, mutta syytteitä ei lopulta nostettu eikä Oksasta tai Halosta missään vaiheessa epäilty rikoksesta.
Sotilasura

Oksasen sotilasuralla on ollut sekä kotimaisia että kansainvälisiä tehtäviä:
Opetusupseeri, Savon Prikaati, Mikkeli 1974–1979
UNTSO:n sotilastarkkailija Lähi-idässä 1982–1983, esikuntapäällikkö 1995–1997 ja komentajuus kesällä 1995
Tampereen sotilaspiirin toimistoupseeri 1985–1987
Pääesikunnan toimistoesiupseeri 1987–1990, vanhempi osastoesiupseeri 1991–1995, apulaisosastopäällikkö 1997–1998 ja osastopäällikkö 1999–2002
UNDOFin pataljoonaupseeri Golanilla 1990–1991
Lapin sotilasläänin komentaja, Rovaniemi  2003–2005
Acehin rauhansopimuksen valvontaoperaation apulaisjohtaja 2005–2006
Helsingin sotilasläänin komentaja 2007–2008
Etelä-Suomen sotilasläänin komentaja 2008
Kenraalimajuriksi Oksanen ylennettiin vuonna 2006.
Jari Kinnunen (jalkapalloilija)

| Henkilötiedot |
| --- | --- | --- | --- |
Syntymäaika: 12. syyskuuta 1966 (ikä 58)
Syntymäpaikka: Äänekoski, Suomi
Pelipaikka: laitapuolustaja/hyökkääjä
Pituus: 184 cm
Junioriseurat
1977–1982:  RPallo
Seurat
| Vuodet | Seura | O | (M) |
| 1983–1986 |  Sudet | – | (34) |
| 1987–1989 |  Reipas | 76 | (20) |
| 1990–1993 |  Kuusysi | 116 | (6) |
| 1994–1996 |  Haka | 77 | (0) |
| 1997 |  Ilves | 8 | (0) |
| 1997 |  Närpes Kraft | 7 | (0) |
| 1999 |  Täysosuma | 3 | (1) |
| Yhteensä | Yhteensä | 287 | (27) |
Maajoukkue
| 1992–1994 |  Suomi | 25 | (1) |
 Seurajoukkueuran tilastot kattavat vain kansalliset sarjat.
Jari Kinnunen (s. 12. syyskuuta 1966 Äänekoski) on suomalainen entinen jalkapalloilija, joka päätti pelaajauransa kauden 1997 jälkeen. Pelipaikaltaan hän oli laitapuolustaja, mutta hän pelasi myös hyökkääjänä uransa alkuaikoina.
Seurajoukkueet

Jari Kinnunen pelasi uransa alkuvuosina hyökkääjänä Kouvolan Susissa, josta hän siirtyi SM-sarjan Lahden Reippaaseen kaudeksi 1987. Kinnunen pelasi Reippaassa kolme kautta kunnes Kuusysi hankki hänet 1990. Kuusysissä Kinnusen pelipaikka muuttui vähitellen laitapuolustajaksi. Kinnunen edusti Kuusysiä neljä kautta, joiden aikana hän voitti Suomen mestaruuden kaudella 1991 sekä hopeaa 1990 ja 1992. Hän siirtyi 1994 Valkeakosken Hakaan, jossa hän pelasi vuoteen 1996 asti ja voitti mestaruuden kaudella 1995. Kinnunen pelasi uransa aikana 268 pääsarjaottelua, joissa hän teki 26 maalia.
Maajoukkue

Jari Kinnunen nousi A-maajoukkueeseen 1992 vaikka ei ollut koskaan pelannut nuorten maajoukkueissa. Maajoukkuetta hän edusti 25 maaottelussa.
Saavutukset

Suomen mestaruus (2): 1991, 1995
Aiheesta muualla

Jari Kinnunen National-football-teams.comin sivuilla
Diastrofinen dysplasia

Diastrofinen dysplasia on perinnöllinen sairaus, jonka oireisiin kuuluvat lyhyet jalat, nivelten epämuodostuneisuus sekä jäykistyminen. Joskus sairauteen liittyy myös suulakihalkio ja pieni alaleuka. Diastrofinen dyslapsia periytyy resessiivisesti, ja se kuuluu suomalaiseen tautiperintöön.
Carl Armfelt

Carl Armfelt (s. 12. marraskuuta 1956 Helsinki) on suomalainen säveltäjä. Hän opiskeli Einojuhani Rautavaaran ja Osmo Lindemanin johdolla.
Armfeltin teoksia on esitetty useissa Euroopan maissa ja Brasiliassa. Hänen tuotantoonsa kuuluu muun muassa kamarimusiikkia sekä teoksia kuorolle.
Aiheesta muualla

Suomalaisen musiikin tiedotuskeskus (Arkistoitu – Internet Archive)
Carle

Carle on muun muassa seuraavien henkilöiden sukunimi:
Eric Carle (1929–2021), yhdysvaltalainen lastenkirjailija
Frankie Carle (1903–2001), yhdysvaltalainen muusikko
Gabrielle Carle (s. 1998), kanadalainen jalkapalloilija
Matt Carle (s. 1984), yhdysvaltalainen jääkiekkopuolustaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jean Gebser

Jean Gebser
Jean Gebser (1957)
| --- | --- |
Syntynyt:  20. elokuuta 1905  Poznań  
Kuollut:  14. toukokuuta 1973  (67 vuotta) Wabern bei Bern  
Kansalaisuus:  Sveitsi  
| --- | --- |
Työala:  Fenomenologia, Integraaliteoria  
Vaikutteet:  Carl Gustav Jung
Verkkosivusto:  www.gebser.org 
muokkaa - muokkaa wikitekstiä - muokkaa Wikidataa
Jean Gebser (20. elokuuta 1905 – 14. toukokuuta 1973) oli saksalaissyntyinen filosofi, kielitieteilijä ja runoilija. Gebser oli sekä tutkija, taiteilija että mystikko. Hän asui Italiassa, Espanjassa, Ranskassa sekä Sveitsissä, jossa kirjoitti suurimman osan teoksistaan.
Integraalifilosofia

Jean Gebser tunnetaan ennen kaikkea integraalifilosofiastaan. Gebser katsoi, että inhimillinen tietoisuus on siirtymävaiheessa, ja että nämä siirtymät sisältävät sekä mielen että ruumiin muutoksia. Muutokset koostuivat seuraavista tasoista:
arkaainen rakenne
maaginen rakenne
myyttinen rakenne
mentaalinen rakenne
integraalinen taso
Gebserin mukaan erilaiset tietoisuuden rakenteet ovat suhteessa aikaan ja avaruuteen eri tavalla. Esimerkiksi myyttinen rakenne liittyi sykliseen aikakäsitykseen, joka sulki myös avaruuden sisäänsä, kun taas mentaalinen rakenne liittyi lineaariseen ja progressiiviseen aikakäsitykseen, joka teki avaruudesta geometrisen.
Tietoisuusrakenteen vaihtuminen selitti Gebserin mukaan Euroopan levottomuudet 1900-luvun alkupuoliskolla. Uuden tietoisuuden nousu näkyi hänen mukaansa ensimmäisenä muun muassa kielen ja kirjallisuuden muutoksena. Vuonna 1943 hän uudisti ajatteluaan, ja luki mukaan myös tapahtuneet muutokset taiteissa ja tieteissä.
Teoksia

Abendlandische Wandlung (1943)
Ursprung und Gegenwart (1949)
Asienfibel (1962)
Asien Lachelt Anders
Die Gesamtausgabe
Einbruch der Zeit
Die Schlafenden Jahre
Aiheesta muualla

An Overview of the work of Jean Gebser. (englanniksi)
The Jean Gebser Society. (englanniksi)
Gebser Online. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jean Gebser
1 2  Modèle [[Modèle:Lien web|Malline:Lien web]] : parametri  url  puuttuu. (de) Saksan kansalliskirjasto, GND-tunnisteUrl . Tieto on haettu Wikidatasta.
↑  https://www.findagrave.com/memorial/193979303/jean-gebser. Tieto on haettu Wikidatasta.
↑  https://brockhaus.de/ecs/enzy/article/gebser-jean. Tieto on haettu Wikidatasta.
↑  http://www.gebser.org. Tieto on haettu Wikidatasta.
↑  https://www.ncbi.nlm.nih.gov/pmc/articles/PMC8981233/. Tieto on haettu Wikidatasta.
Muistolaatta, Bern (Sveitsi)
Käännös suomeksi
Crescênzio Rinaldini

Crescênzio Rinaldini (27. joulukuuta 1925 – 24. lokakuuta 2011) oli brasilialainen roomalaiskatolinen piispa. Hänet vihittiin papiksi 26. kesäkuuta 1949 ja nimitettiin Araçuaín hiippakunnan piispaksi 10. toukokuuta 1982. Piispaksi vihkiminen seurasi 4. heinäkuuta. Pääkonsekraattorina toimi Luigi Morstabilini, jota avustivat Lucas Moreira Neves ja Pietro Gazzoli.
Rinaldini jäi eläkkeelle 8. elokuuta 2001.
Crypta Neapolitana

| Crypta Neapolitana |
| --- | --- |
 Crypta Neapolitanan sisäänkäynti.
Sijainti:  Posilipo, Napoli, Campania, Italia
Koordinaatit:  40°49′47″N, 14°13′03″E
Rakennustyyppi:  tunneli
Valmistumisvuosi:  n. 37 eaa.
Pituus:  711 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Crypta Neapolitana (lat., ital. Grotta di Posilipo, Grotta di Pozzuoli) on antiikin aikainen, roomalaisella ajalla rakennettu tunneli Napolissa Italiassa.
Tunneli rakennettiin alun perin Rooman varhaisella keisarikaudella, ja sen suunnitteli keisari Augustuksen arkkitehti Cocceius Auctus, joka suunnitteli samanlaisen tunnelin myös Cumaesta Avernus-järvelle. Tunneli valmistui alun perin noin vuonna 37 eaa. Sen mainitsevat muun muassa Seneca ja Petronius.
Tunneli kulkee Posilipon kukkulan, antiikin Pausilypoksen kukkulan (lat. Mons Pausilypus), läpi. Sitä pitkin kulki tie, joka yhdisti antiikin Neapoliin kaupungin lännempänä sijaitsevaan Puteoliin. Tietä varten rakennettiin tunneli, koska kukkula muodosti merkittävän esteen ja hankaloitti kulkemista paikkojen välillä. Vaihtoehtoinen, pidempi tie kulki ylhäältä kukkuloiden kautta. Tunneli on kaivettu kukkulan tuffikiveen. Sen pituus on nykymuodossaan noin 711 metriä, leveys noin 4,5 metriä ja korkeus noin 4,6–5,2 metriä. Leveys mahdollisti kaksien hevoskärryjen kulkemisen rinnakkain. Tunneliin johtaa viistosti ylhäältä kummankin pään suunnasta ilmastointi- ja valokuilut, joista idänpuoleinen on 145 metriä pitkä ja lännenpuoleinen 100 metriä pitkä.
Tunnelia kunnostettiin ja uusittiin usein jo antiikin aikana, joten alkuvaiheessaan se saattoi olla pienempi. Tämän lisäksi tunnelia on laajennettu ja korjattu ainakin vuosina 1455, 1548, 1748 ja vielä 1893, minkä seurauksena se on pitkälti menettänyt antiikinaikaisen olemuksensa. Tunnelia on muun muassa korotettu alentamalla sen lattiatasoa. Tunneli oli käytössä aina vuoteen 1917 saakka. Nykyisin saman kukkulan ali kulkee antiikinaikaisen tunnelin lisäksi kaksi auto- ja kaksi rautatietunnelia.
Tunnelin itäpää on Parco Vergiliano a Piedigrotta -puistossa (40°49′46.7″N, 14°13′02.6″E) ja länsipää Via della Grotta Vecchia -kadun itäpäässä (40°49′38.1″N, 14°12′33.9″E). Heti tunnelin itäpään suuaukon vieressä sijaitsee Vergiliuksen haudaksi kutsuttu antiikin aikainen hautarakennus.
Tunnelin itäpään suuaukko.
Tunnelin länsipään suuaukko.
Maalaus tunnelin suusta 1700-luvulta, Abraham-Louis-Rodolphe Ducros.
Aiheesta muualla

Kuvia tai muita tiedostoja aiheesta Crypta Neapolitana Wikimedia Commonsissa
Crescence Seilern

Crescence Seilern. Miklós Barabásin maalaus.
Cresence Seilern (13. toukokuuta 1799 Brünn  – 30. kesäkuuta 1875. Kiscenk) oli itävaltalaissyntyinen unkarilainen kreivitär, István Széchenyin suuri rakkaus. Hän oli kolmen lapsen äiti ja naimisissa iäkkään kreivi Károly Zichyn kanssa. Seilernin ja Széchenyin suhde säilyi yli kymmenen vuotta pelkkänä ystävyytenä, kunnes Seilern jäi vuonna 1834 leskeksi. István ja Crescence menivät naimisiin 1836, ja heille syntyi kaksi poikaa, Béla ja Ödön.
Kreivitär Zichy oli paitsi kaunis, Széchenyin mielestä myös monessa suhteessa poikkeuksellinen niiden ylhäisten kaunottarien rinnalla, joihin hän oli aiemmin ihastunut. Széchenyi kirjoitti päiväkirjaansa:
»Nuo muut yrittävät lävistää toisen katsellaan. Pidän silmistä jotka katsovat minua silmiin ja heijastavat katsettani ystävällisesti ja vaatimattomasti.»
Tätä kuvausta kreivitär Széchenyin mielestä vastasi. Seilern oli kaikin tavoin lempeä ja naisellinen, mutta niin kauan kuin hän vielä oli Zichyn vaimo, hänen hyveellisyytensä piti Széchenyin välimatkan päässä, vaikka Széchenyin sanotaan olleen kärsimätön ja intohimoinen. Seilern oli Széchenyin innoittaja tämän toteuttaessa tavoitettaan, Unkarin synnyttämistä uudelleen. Seilern kirjoitti Széchenyille:
»Sinun ansiostasi maamme on noustava. Minä autan sinua tässä pyrkimyskessä, ja halua itselleni kunniaa siitä että saan palvella rakasta Unkariamme... Emme saa hukata päivääkään tekemättä jotakin sen edistämiseksi. Velvollisuutemme on tehdä mahdollisimman paljon. Aloittaminen ei riitä. Sinun on työskenneltävä mahtavan tehtäväsi eteen hellittämättä!»
Seilernin ja Széchenyin vanhemmasta pojasta Béla Széchenyista tuli tutkimusmatkailija.
It’s Not Me, It’s You

| It’s Not Me, It’s You Lily Allen |
| --- | --- | --- |

Studioalbumin tiedot
 Julkaistu: 4. helmikuuta 2009    (Japanissa) Ks. Julkaisu
 Tuottaja(t): Mark Ronson, Greg Kurstin
 Tyylilaji: pop, elektro
 Kesto: 43.28
 Levy-yhtiö: Regal, Capitol
Listasijoitukset
  5.  11.
Lily Allenin muut julkaisut
| Alright, Still 2006 | It’s Not Me, It’s You 2009 | Sheezus 2014 |
Singlet albumilta It’s Not Me, It’s You
 ”The Fear” Julkaistu: 9. joulukuuta 2008  ”Not Fair” Julkaistu: 20. maaliskuuta 2009  ”Fuck You” Julkaistu: 10. heinäkuuta 2009  ”22” Julkaistu: 24. elokuuta 2009  ”Who’d Have Known” Julkaistu: 30. marraskuuta 2009
It’s Not Me, It’s You on laulaja-lauluntekijä Lily Allenin toinen studioalbumi. Levy julkaistiin ensimmäisenä Japanissa 4. helmikuuta 2009, Britanniassa 9. helmikuuta 2009 ja päivää myöhemmin eli 10. helmikuuta Yhdysvalloissa ja Kanadassa sekä ainakin Brasiliassa. Albumi julkaistiin Suomessa 11. helmikuuta.
Albumi debytoi Yhdysvalloissa Billboard 200 -listan viidennellä sijalla. Suomessa se ylsi virallisen albumilistan sijalle 11.
Taustaa

Lily vaihtoi albumin nimen, koska hän tylsistyi ensimmäiseen. Alkuperäinen nimi oli "Stuck on the Naughty Step". Ensimmäisen singlen piti alun perin olla "Everyone's At It", mutta sekin vaihdettiin. Ensimmäinen single on "The Fear". "The Fear" on yksi aiemmin Lilyn Myspaceen lisätty kappale silloiselta nimeltään "I Don't Know". Huhtikuussa 2008 Lily kertoi, että vaihtaa tyyliään skasta elektropopiin. Hän on myös kertonut, että aikoo lähteä kiertueelle.
Kappaleet

Everyone’s At It – 4.38
The Fear (I Don't Know) – 3.27
Not Fair – 3.21
22 – 3.06
I Could Say – 4.04
Back to the Start – 4.14
Never Gonna Happen – 3.27
Fuck You (Guess Who Batman, Get Wit the Brogram) – 3.43
Who'd Have Known (Who'd of Known) – 3.50
Chinese – 3.28
Him – 3.18
He Wasn’t There – 2.52
Kappaleet > Japanin bonuskappaleet

Kabul Shit – 3.45
Fag Hag – 2.55
The Fear (video) – 3.47
Kappaleet > Ranskan bonuskappale

22 (Vingt Deux) – 3.09
Kappaleet > Special edition bonuskappaleet

The Fear (acoustic) – 3.28
22 (acoustic) – 3.08
Who’d Have Known (acoustic) – 3.58
He Wasn’t There (acoustic) – 2.57
I Could Say (acoustic) – 3.57
Womanizer (acoustic) – 3.33
Mr Blue Sky – 3.42
The Count (aka Hervé) – 4.21
Not Fair (Style of Eye Remix) – 6.18
Kappaleet > Special edition bonus DVD

Everyone's at It (live in London)
LDN/Dance wiv Me (live in London)
Not Fair (live in London)
Him (live in London)
He Wasn't There (live in London)
Littlest Things (live in London)
Smile (live in London)
The Fear (live in London)
It's Not Me, It's You (track-by-track interview)
The Fear (promo video)
Not Fair (promo video)
22 (promo video)
Fuck You (promo video)
Arvostelut

Allmusic:
Entertainment Weekly: B+
Pitchfork Media: 6.6/10
Rolling Stone:
Soundi:
Julkaistu

| Maa | Ajankohta |
| --- | --- |
Japani: 4. helmikuuta 2009
Irlanti: 6. helmikuuta 2009
Saksa: 6. helmikuuta 2009
Italia: 6. helmikuuta 2009
Espanja: 6. helmikuuta 2009
Portugali: 
Australia: 7. helmikuuta 2009
Iso-Britannia: 9. helmikuuta 2009
Ranska: 9. helmikuuta 2009
Uusi-Seelanti: 9. helmikuuta 2009
Alankomaat: 9. helmikuuta 2009
Yhdysvallat: 10. helmikuuta 2009
Kanada: 10. helmikuuta 2009
Suomi: 11. helmikuuta 2009
Brasilia: 19. helmikuuta 2009
Latinalainen Amerikka: 21. helmikuuta 2009
Jean Simmons

| Jean Simmons |
| --- | --- |
 Simmons vuonna 1955.
Henkilötiedot
Koko nimi:  Jean Merilyn Simmons
Syntynyt: 31. tammikuuta 1929 Lontoo, Yhdistynyt kuningaskunta
Kuollut: 22. tammikuuta 2010 (80 vuotta) Santa Monica, Kalifornia, Yhdysvallat
Ammatti:  näyttelijä
Puoliso:  Stewart Granger (1950–1960) Richard Brooks (1960–1977)
Näyttelijä
Aktiivisena:  1944–2009
Merkittävät roolit:  Hamlet Spartacus
Aiheesta muualla
IMDb 
Elonet
Jean Merilyn Simmons (31. tammikuuta 1929 Lontoo, Yhdistynyt kuningaskunta – 22. tammikuuta 2010 Santa Monica, Kalifornia, Yhdysvallat) oli englantilainen näyttelijä.
Ura

Simmons aloitti näyttelijän uransa jo teini-ikäisenä. Hänen ensimmäinen merkittävä elokuvaroolinsa oli Suuret toiveet (Great Expectations, 1946). Vuonna 1948 hän näytteli Ofeliaa Laurence Olivierin elokuvassa Hamlet ja sai roolistaan Oscar-ehdokkuuden. Hänen muita tunnettuja elokuviaan ovat muun muassa Sinuhe, egyptiläinen (The Egyptian, 1954), Enkeleitä Broadwaylla (Guys and Dolls, 1955), Suuri maa (Big Country, 1958) ja Spartacus (Spartacus, 1960). Sen lisäksi hän loi uraa televisiossa; minisarjasta Okalinnut (The Thorn Birds, 1983) tuli Emmy-palkinto, sen lisäksi hän on näytellyt minisarjassa Jaettu maa (North and South, 1985). Minisarjojen lisäksi hän on näytellyt TV-elokuvissa ja vieraillut TV-sarjoissa. Hän on myös ääninäytellyt joidenkin anime-elokuvien englanninkielisissä versioissa.
Yksityiselämä

Yksityiselämässään hän on ollut naimisissa Stewart Grangerin kanssa vuosina 1950–1960. Avioliitosta on yksi tytär. Simmons ja Granger tekivät urallaan lukuisia elokuvia yhdessä. Vuosina 1960–1977 hän oli naimisissa tuottaja-käsikirjoittaja-ohjaaja Richard Brooksin kanssa. Myös tästä avioliitosta on yksi tytär. Vuonna 2003 Jean Simmons aateloitiin arvomerkillä OBE.
Simmons kuoli keuhkosyöpään 22. tammikuuta 2010.
Valikoitu filmografia

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1946 | Great Expectations | Suuret toiveet |  |
| 1947 | Black Narcissus | Musta narsissi |  |
| 1947 | The Woman in the Hall | Nainen aulassa |  |
| 1948 | Hamlet | Hamlet |  |
| 1949 | Adam and Evelyne | Aatami ja pikku Eeva |  |
| 1950 | Cage of Gold | Kultainen häkki |  |
| 1951 | The Clouded Yellow | Keltainen perhonen |  |
| 1952 | Angel Face | Enkelin kasvot |  |
| 1953 | Young Bess | Elisabethin rakkaus |  |
| 1953 | The Robe | Näin hänen kuolevan |  |
| 1953 | The Actress | Näyttelijätär |  |
| 1954 | The Egyptian | Sinuhe, egyptiläinen |  |
| 1954 | Désirée | Désirée |  |
| 1954 | A Bullet Is Waiting | Luoti odottaa |  |
| 1954 | She Couldn't Say No | Tohtorin heila |  |
| 1955 | Footsteps in the Fog | Askeleet sumussa |  |
| 1955 | Guys and Dolls | Enkeleitä Broadwaylla |  |
| 1956 | Hilda Crane | Poltetuin siivin |  |
| 1957 | Until They Sail | Kunnes he palaavat |  |
| 1957 | This Could Be the Night | Tänä iltana kenties... |  |
| 1958 | Home Before Dark | Paluu yöstä |  |
| 1958 | The Big Country | Suuri maa |  |
| 1959 | This Earth Is Mine | Tämä maa on minun |  |
| 1960 | Spartacus | Spartacus |  |
| 1960 | Elmer Gantry | Huijarisaarnaaja |  |
| 1960 | The Grass Is Greener | Ruoho on vihreämpää aidan toisella puolella |  |
| 1963 | All the Way Home | Takaisin elämään |  |
| 1965 | Life at the Top | Elämää huipulla |  |
| 1966 | Mister Buddwing | Nainen ilman kasvoja |  |
| 1967 | Divorce American Style | Avioero amerikkalaisittain |  |
| 1967 | Rough Night in Jericho | Kaksi kovaa lännessä |  |
| 1968 | Heidi | Heidi |  |
| 1969 | The Happy Ending | Myötä- ja vastoinkäymisessä |  |
| 1971 | Say Hello to Yesterday | Tule takaisin eilinen |  |
| 1975 | Mr. Sycamore | Mr. Sycamore |  |
| 1978 | The Dain Curse | Dainin suvun kirous | televisiosarja |
| 1978 | Dominique | Dominique |  |
| 1981 | A Small Killing | Mitätön murha | televisioelokuva |
| 1983 | The Thorn Birds | Okalinnut | televisiosarja |
| 1985 | North and South | Jaettu maa 1–6 | televisiosarja |
| 1986 | North and South Book II | Jaettu maa 7–12 | televisiosarja |
| 1988 | Yellow Pages | Luettelosta löytyy |  |
| 1989 | Great Expectations | Suuret toiveet |  |
| 1991 | They Do It with Mirrors | Neiti Marplea ei petetä | televisioelokuva |
Aiheesta muualla

Jean Simmons Internet Movie Databasessa. (englanniksi)
Jean Simmons NNDB:ssä
Jean Simmons – A Fan Resource (Arkistoitu – Internet Archive)
Dan O’Keeffe

Daniel ”Danno” O'Keeffe, iiriksi Dónal Ó Caoimh, (2. kesäkuuta 1907 Fermoy, Corkin kreivikunta, Yhdistynyt kuningaskunta – 2. kesäkuuta 1967) oli irlantilainen urheilija. Hän pelasi gaelilaista jalkapalloa maalivahtina Kerryn kreivikunnan joukkueessa maalivahtina. Hänen peliuransa kesti vuodesta 1931 vuoteen 1948. Häntä pidetään kenties kaikkien aikojen parhaana lajin maalivahtina. O'Keeffe on saanut kuvansa irlantilaiseen postimerkkiin.
Käännös suomeksi